proxectonos/corpus_dominio_legal_administrativo_tmp huggingface dataset:
12/06/2017 | Administración LocalMunicipal
Touro
Información pública da Conta Xeral de 2016

Formulada e rendida a conta xeral do presuposto desta Corporación correspondente ó exercicio de 2016, integrada polas contas e estados ás que fai referencia o artigo 209 do Real Decreto lexislativo 2/2004 de 5 de marzo polo que se aproba o texto refundido da Lei Reguladora das Facendas Locais, e informada favorablemente pola Comisión Especial de Contas e Facenda en sesión de data 30 de maio de 2017, exponse ó público cos documentos que a xustifican na secretaría deste Concello, polo espazo de quince dias hábiles contados a partir do seguinte ó da publicación do presente anuncio no BOP, con obxecto de que os interesados lexítimos poidan examinala, e formular por escrito os reparos e observacións que se estimen oportunos, durante dito prazo de exposición e os oito días seguintes, todo elo de conformidade co disposto no artigo 212 do citado texto legal e demais disposicións concordantes vixentes. Touro, 2 de xuño de 2017 O Alcalde, Asdo. Ignacio Codesido Barreiro
12/06/2017 | Administración LocalMunicipal
Mañón
Sustitución na Alcaldía

SUSTITUCIÓN NA ALCALDÍA Considerando que transcorridas máis de vintecatro horas desde a ausencia do Sr. alcalde D. Alfonso Emilio Balseiro Gómez sen que poidera outorgar delegación expresa. Vistos os artigos 23.3 da Lei 7/85, do 2 de abril, reguladora das bases de réxime local, 46 e 47.2 do Real Decreto 2568/1986, do 28 de novembro polo que se aproba o Regulamento de Organización, Funcionamento e Réxime Xurídico das Entidades Locais, 62 e 63 da lei 5/1997, do 22 de xullo, de Administración Local de Galicia. RESOLVO: PRIMEIRO.–Asumir a totalidade das funcións do alcalde, excepto as funcións de revocar as delegacións efectuadas polo mesmo. SEGUNDO.–Dar conta da presente resolución ó resto da corporación. TERCEIRO.–Proceder á publicación da presente resolución no Boletín Oficial da Provincia. Mañón, 29 de maio de 2017. O ALCALDE EN FUNCIÓNS Maria Rosaria Terriza Bianqui
12/06/2017 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (VAR-2/2017)

Anuncio de licitación (VAR-2/2017) 1. Entidade adxudicadora: Concello da Coruña. a) Dependencia: Servizo de Contratación. b) Número de expediente: VAR-2/2017.2. Obxecto do contrato: contratación do arrendamento dun local destinado a garaxe nas inmediacións da sede da Policía Local. Duración: cinco anos prorrogables anualmente ata un máximo de dez anos.3. Tramitación: ordinaria. Procedemento: aberto.4. Orzamento base de licitación: 24.000 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse os pregos reguladores da contratación.11. Gastos de anuncios: por conta do adxudicatario. A Coruña, 5 de xuño de 2017. Mercedes Susana Micol Hakoumi. alcalde delegado da Área de Emprego e Economía Social (Decreto de delegación do 18.04.2017)
12/06/2017 | Administración LocalMunicipal
A Coruña
Área de Rexeneración Urbana e Dereito á Vivenda
Servizo de Vivenda e Rehabilitación
Edicto de apertura da convocatoria pública para a adquisición, en réxime de compravenda, de edificios e vivendas polo Concello da Coruña, e apertura do prazo de presentación de ofertas

ANUNCIO DE LICITACIÓN (106/2016/43) CONVOCATORIA PÚBLICA PARA ADQUISICIÓN DE EDIFICIOS E VIVENDAS CON DESTINO A AUMENTO DO PATRIMONIO MUNICIPAL DE SOLO, INTEGRACIÓN SOCIAL E FINALIDADE DE INTERVENCIÓN NO URBANISMO 1. Entidade adxudicadora: Concello da Coruña. A) Dependencia: Servizo de Rehabilitación e Vivenda. B) Número de expediente: 106/2016/43.2. Obxecto do contrato: adquisición en réxime de compravenda de edificios e vivendas con destino a aumento do patrimonio municipal de solo, integración social e finalidade de intervención no urbanismo.3. Tramitación: ordinaria. Procedemento: aberto.4. Orzamento base de licitación: 0 € 5. Garantía provisional: non se esixe.6. Obtención de documentación: web municipal (perfil do contratante) www.coruna.es.Información: a) Teléfono 981 18 98 72. b) Fax 981 18 98 73. c) Enderezo: Servizo de Rehabilitación e Vivienda - Centro Comercial “Los Cantones Village” na Avda. do Porto, n.º 3.7. Clasificación: non se esixe.8. Presentación de proposicións: a) Prazo: DOUS MESES, contados a partir do día seguinte ao da publicación deste anuncio no Boletín Oficial da Provincia e no perfil do contratante. No caso de resultar sábado o día de finalización do prazo, quedará automática prorrogado ao día hábil seguinte. b) Documentación que hai que presentar: véxanse as Bases reguladoras da convocatoria. c) Lugares de presentación: Rexistro Xeral de Entrada do Concello (praza de María Pita, s/n), Rexistro do Centro Ágora (lugar A Gramela, 17), Rexistro do Fórum Metropolitano (rúa Río de Monelos, 1) e Rexistro da Oficina Municipal de Rehabilitación e Vivenda (Avda. do Porto, 3). 9. Apertura de proposicións técnicas e económicas: a) Lugar: Servizo de Rehabilitación e Vivenda sito no enderezo indicado no punto 6. c). b) Data e hora: 6 de setembro, no lugar e hora que se indicará no perfil do contratante e na web municipal (www.coruna.es/vivenda). 10. Outras informacións: véxanse as bases reguladoras da convocatoria.11. Gastos de anuncios: non hai gastos. A Coruña, 7 de xuño de 2017 O ALCALDE, P. D. (Decreto de delegación do 17 de abril de 2017 - BOP núm.76, do 24 de abril de 2017) O tenente de alcalde responsable da área de Rexeneración urbana, dereito á vivenda e mobilidade sostible Xiao Varela Gómez
12/06/2017 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (S-3/2017)

Anuncio de licitación (S-3/2017) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: S-3/2017.2. Obxecto do contrato: subministración, por lotes, de diversos tipos de lámparas para proxectores e instalación do Servizo de Museos Científicos.3. Tramitación: ordinaria. Procedemento: aberto.4. Orzamento base de licitación: 29.000,00 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 5 de xuño de 2017. America Maria Llusia Kristensen de alcalde da Área de Emprego e Economía Social (Decreto de Delegación de 18 de abril de 2017)
12/06/2017 | Administración LocalMunicipal
Noia
Secretaría
Baixa inscrición padroal por caducidade. Erro 111-INE

A teor do preceptuado no artigo 16.1,2º parágrafo da Lei 7/1985, de 2 de abril, Reguladora das Bases de Réxime Local, que establece: “a renovación periódica cada dous anos das inscricións no Padrón dos estranxeiros non comunitarios sen autorización de residencia permanente e a caducidade de ditas inscricións no caso de non levarse a cabo tal renovación”; e vistas as instruccións técnicas contidas na resolución do 28-04-2005, dictadas pola Presidencia do I. N. E. e da Dirección Xeral de Cooperación Local, que establecen o procedemento a seguir, Primeiro: Declarar a baixa por caducidade da inscrición padroal neste Concello, por non renovar dita inscrición no prazo de dous anos da seguinte persoa e na data que se indica: -ABOU DEMBA NIANE. 02-06-2017 Segundo: Publicar a presente resolución no B. O. P., ós efectos de dar coñecemento da mesma ós interesados e dar conta ó Pleno na primeira sesión ordinaria que se celebre. Terceiro: Réxime de Recursos: Contra a presente Resolución que pon fin á vía administrativa, poderá interpoñer os recursos seguintes: -Con carácter potestativo, o recurso de reposición ante o mesmo órgano que dictou este acordo, no prazo dun mes contado dende o día seguinte ó da notificación do presente acordo, nos termos dos artigos 123 e 124 da lei 39/2015, do 01 de outubro, do Procedimento Administrativo Común das Administracións Públicas. -Contra a resolución expresa do recurso de reposición poderá interpoñer recurso contencioso-administrativo de conformidade co disposto na Lei 29/1998, do 13 de xullo, reguladora da xurisdicción contencioso-administrativa no prazo de dous meses, contados a partir do día seguinte ó da notificación deste acto. Se a resolución non fora expresa, o prazo de interposición do recurso contencioso-administrativo será de seis meses e contarase a partir do día seguinte a aquel en que deba entenderse desestimado o recurso potestativo de reposición interposto. -Interpoñer directamente recurso contencioso-administrativo n prazo de dous meses contados a partir do día seguinte ao da notificación do presente acordo, na forma prevista na lexislación de dita xurisdicción contencioso-administrativa. -Interpoñer calquera outro recurso que estime procedente.” Noia, 7 de xuño de 2017 O alcalde O Secretario acctal. Asdo. José Stgo. Freire Abeijón Asdo. Eduardo M. Martinez García
23/06/2017 | Administración LocalMunicipal
Boimorto
Substitución na Alcaldía

Delegación de atribucións na Alcaldía A Sra. alcaldesa do Concello de Boimorto, con data 06/06/2017, ditou o decreto que deseguido se transcribe: “Decreto n.º 210/2017.–Debido á ausencia do termo municipal por esta Alcaldía Presidencia, dende o día 7 ata o 9 de xuño de 2017, ambos incluídos, e de conformidade co disposto nos artigos 23.3 da Lei 7/1985, do 2 de abril, reguladora das bases do réxime Local e 44, 47 e 48 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, e 9 da Lei 40/2015, do 1 de outubro, de réxime xurídico do sector público polo presente RESOLVO: PRIMEIRO.–Designar ao primeiro tenente de alcalde, D. Luís Rico Verea, alcalde en funcións dende o día 7 ao 9 de xuño de 2017, ambos incluídos. SEGUNDO.–A substitución no exercicio das miñas atribucións producirá efectos a partires do día 7 de xuño incluído, sen prexuizo da súa publicación no Boletín Oficial da Provincia, debendo dar conta ó Pleno na primeira sesión que éste celebre. Boimorto, 20 de xuño de 2017. A alcaldesa Asdo.: María Jesús Novo Gómez
23/06/2017 | Administración LocalMunicipal
Ordes
Publicidade aprobación Plan especial de ordenación do núcleo rural de Igrexa-Vilamaior, Ordes

O Concello Pleno, en sesión que tivo lugar o día 30.11.2016, acordou aprobar definitivamente o Plan especial de ordenación do núcleo rural de Igrexa-Vilamaior, Ordes, promovido pola Asociación Veciñal da Parroquia de Vilamaior. Mediante resolución, de data 22/05/2017, da Dirección Xeral de Ordenación do Territorio e Urbanismo acordouse a súa inscrición no Rexistro de Planeamento Urbanístico de Galicia, nº rexistro RPG 00051/2017, Libro I, Tomo I, Folla 52. A efectos do establecido no artigo 82.3 da Lei 2/2016, de 10 de decembro, faise constar que este documento de planeamento non implica modificación de ordenanzas, unicamente ten por obxecto a sinalización dunha aliñación. Ordes, 2 de xuño de 2017 O Alcalde-Presidente José Luís Martínez Sanjurjo
23/06/2017 | Administración LocalMunicipal
Santiago de Compostela
Sociedade Municipal de Xestión do Transporte Urbano de Santiago S. A
Anuncio da convocatoria do proceso de selección para a contratación dun/dunha axente de aparcadoiro

O Consello de Administración da Sociedade Municipal de Xestión do Transporte Urbano de Santiago (TUSSA), en sesión celebrada o 11 de maio de 2017, aprobou as bases reguladoras da convocatoria do proceso de selección para a contratación dun/dunha AXENTE DE APARCADOIRO (con carácter indefinido). As bases que rexen a convocatoria pódense recoller en TUSSA, na praza de Camilo Díaz Baliño, s/n, de luns a venres laborables, entre as 9.00 e as 14.00 horas, ou pódense descargar directamente da páxina www.tussa.org. O prazo de presentación de solicitudes será de 10 días hábiles, contados a partir do seguinte ao da publicación deste anuncio no Boletín Oficial da Provincia de A Coruña. Santiago de Compostela, 16 de xuño de 2017. Asdo.: Martiño Noriega Sánchez Presidente do Consello de Administración de TUSSA
23/06/2017 | Administración LocalMunicipal
Mugardos
Anuncio de cobranza do padrón do servizo de axuda no fogar do mes de maio de 2017: prestación básica e dependencia

A resolución da Alcaldía 0721/2017 do 19/06/2017 aprobou os padróns fiscais correspondentes ao mes de maio do exercizo 2017 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdicción competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do prcedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, Xeral tributaria. Mugardos, 20 de xuño de 2017 A alcaldesa María del Pilar Díaz Otero.
23/06/2017 | Administración LocalMunicipal
Vimianzo
Anuncio de cobranza

Con data 16/06/2017 por esta Alcaldía apróbase inicialmente o PADRÓN dos postos do mercadillo dos xoves do PERÍODO E 2.º trimestre E CATRO DO PRIMEIRO DO ANO 2017 co seguinte detalle: 2.º trimestre e catro do 1.º trimestre do 2017 (119 recibos por importe total de 7.802,98 €). O padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no BOLETÍN OFICIAL DA PROVINCIA deste Concello, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ao padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público da listaxe de usuarios. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 28 de xuño de 2017 ata o día 28 de agosto de 2017. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 20 de xuño de 2017. O alcalde Manuel Antelo Pazos
23/06/2017 | Administración LocalConsorcios
Consorcio As Mariñas
Aprobación inicial do padrón fiscal da taxa pola recollida de residuos sólidos urbanos correspondente ao segundo trimestre do ano 2017, que rexerá para o Concello de Culleredo

O presidente do Consorcio “As Mariñas” mediante Resolución de data 14/06/2017, aprobou inicialmente o padrón fiscal da taxa pola recollida de residuos sólidos urbanos correspondente ó segundo trimestre do ano 2017, que rexerá para o Concello de Culleredo. O padrón quedará exposto ó público na Sede do Consorcio, sita no lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local –modificado pola Lei 57/2003, do 16 de decembro–, e 19 do Real Decreto Lexislativo 2/2004, do 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 16 de xuño de 2017. O presidente José Antonio Santiso Miramontes
23/06/2017 | Administración LocalMunicipal
Oleiros
Áreas de Cultura, Educación e Deportes
Edicto prezos públicos PPAF7/2017

A Xunta de Goberno Local, na sesión que tivo lugar o día 25 de maio de 2017, adoptou o seguinte acordo: Ponse en coñecemento xeral que os citados acordos, cos seus respectivos expedientes, está exposto ao público nas oficinas administrativas ubicadas no Centro Cultural “A Fábrica”, en horario de 8:30 a 13:00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. Oleiros, a 15 de xuño de 2017 A 1ª Tenente de Alcalde delegada de Economía e Facenda Asdo.: Mª José Varela Neira
23/06/2017 | Administración LocalMunicipal
A Baña
Aprobación inicial da Ordenanza de ocupación de vías públicas

ANUNCIO Información pública do expediente de aprobación da Ordenanza reguladora da ocupación da vía pública con mesas, cadeiras e outros elementos móbiles Expediente: aprobación da Ordenanza reguladora da ocupación da vía pública con mesas, cadeiras e outros elementos móbiles. Acordo: aprobación inicial. Órgano e data: Concello Pleno, 24 de maio de 2017. Obxecto: exame do expediente e formulación de alegacións. Prazo de exposición: 30 días, contados desde o seguinte ao da publicación no Boletín Oficial da Provincia. Efectos: se non se presentaran reclamacións durante o prazo de exposición pública, entenderase definitivamente adoptado o acordo sinalado. Norma reguladora: artigos 49 e 70.2 da Lei 7/1985, do 2 de abril, Reguladora das Bases de Réxime Local e 56 do Real Decreto Lexislativo 781/1986, do 18 de abril, Texto Refundido de Réxime Local. A Baña, 12 de xuño de 2017. O alcalde José Andrés García Cardeso
23/06/2017 | Administración LocalMunicipal
Cambre
Edicto padróns da taxa pola prestación de servizos no cemiterio municipal e taxa por entrada de vehículos a través das beirarrúas e as reservas de vía pública para aparcamento, carga e descarga de mercadorías de calquera clase do ano 2017

Por resolución da alcaldía nº 1.094 de data 15 de xuño de 2017, acordouse: PRIMEIRO: Aprobar os padróns das taxas que a seguir se sinalan correspondentes ao exercicio 2017: - Taxa pola prestación de servizos no cemiterio municipal, por un importe total de once mil douscentos oitenta euros (11.280,00 €), cun número de recibos de 481, desde Karmele Larpa Silvent a Zamarreño Villar Daniel. - Taxa por entrada de vehículos a través das beirarrúas e as reservas de vía pública para aparcamento, carga e descarga de mercadorías de calquera clase, por un importe total de trinta e oito mil cincocentos dez euros (38.510.00 €), cun número de recibos de 148, dende Nurys Cobelas Abarcas a Vego Supermercados, S. A. U. SEGUNDO: Expoñer ao público todos os datos incorporados aos padróns que se aproban, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días desde a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO: Contra as liquidacións incorporadas aos padróns todos os interesados poderán interpoñer recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público dos padróns. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-administrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. Cambre, a 19 de xuño de 2017 O Alcalde Óscar A. García Patiño
23/06/2017 | Administración LocalMunicipal
Mugardos
Corrección de erros na publicación da aprobación definitiva das bases de funcionamento e acceso ao Espazo Infantil de Xogo

ANUNCIO Correción de erros na publicación da aprobación definitiva das Bases de funcionamento e acceso ao Espazo Infantil de Xogo Advertido erro no anuncio publicado no BOP núm.104 do 05/06/2017, procédese a efectuar a seguinte rectificación: No texto do anuncio onde di: “…e someteo a información pública por un prazo de trinta días hábiles, que se contarán dende o seguinte ao da inserción do presente anuncio no Boletín Oficial da Provincia, para os efectos de que polos/as interesados/as se poidan formular as reclamacións ou alegacións que consideren oportunas, ao abeiro do artigo 49 da Lei 7/1985 de 2 de abril, reguladora das bases de réxime local. En caso de non presentarse reclamación ningunha, entenderase definitivamente aprobado sen necesidade de novo acordo.” Debe dicir: “…e publicado o anuncio da dita aprobación provisional, no Boletín Oficial da Provincia número 70 do día 12/04/2017, ten sido elevado a definitivo ao non terse formulado reclamacións contra o dito acordo no prazo hábil concedido. Acto seguido e de conformidade co ar.70.2 da lei Reguladora das Bases do réxime Local, se procede á publicación do texto íntegro, facendo constar que contra a aprobación definitiva poderá interpoñerse recurso contencioso-administrativo no prazo de dous meses, contados a partir da data da súa publicación no BOP”. Mugardos, 20 de xuño de 2017. A alcaldesa M.ª Costantino Safyoun Catala
23/06/2017 | Administración LocalMunicipal
Curtis
Anuncio de aprobación provisional da modificación da Ordenanza fiscal reguladora da taxa por expedición de documentos administrativos e outros servizos administrativos

O Pleno do Concello de Curtis, en sesión extraordinaria de data 20 de xuño de 2017, acordou aprobar a modificación da Ordenanza fiscal reguladora da taxa por expedición de documentos administrativos e outros servizos administrativos. De conformidade co disposto no artigo 17 Real Decreto Lexislativo 2/2004, do 5 de marzo, polo que se aproba o Texto Refundido da Lei de Facendas Locais, durante o prazo de trinta días hábiles, a contar dende o día seguinte á publicación deste anuncio no Boletín Oficial da Provincia, os interesados poderán examinar o expediente e durante o mesmo prazo presentar as reclamacions e as alegacions ou suxerencias que estimen oportunas. Transcorrido dito prazo sen interpoñerse reclamacions, este acordo provisional se elevará a definitivo, publicándose en todo caso o acordo e o texto integro da modificación. Curtis, 20 de xuño de 2017. O alcalde Asdo.: Javier Fco. Caínzos Vázquez
23/06/2017 | Administración LocalMunicipal
Santiago de Compostela
Sección Municipal de Contratación
Translado de restos á foxa común do cemiterio por caducidade do dereito funerario sobre os nichos nos que están inhumados

ANUNCIO Información pública Ó ter rematado o prazo máximo de aluguer dos nichos do Cemiterio Municipal de Boisaca relacionados de seguido, declarouse a caducidade do dereito funerario sobre os mesmos por medio das resolucións da Concellaría competente, requerindo aos titulares do aluguer para que procederan ao translado dos restos neles inhumados. Tendo en conta que nalgúns casos os titulares do aluguer non recolleron a notificación das ditas resolucións e, noutros, a pesar de ser notificados, non deron cumprimento ao requerimento que se lles fixo para que procederan ao desaloxo dos mesmos deixándoos libres e a disposición do Concello, e polo que, procédese a facer pública a súa relación co obxecto de que os familiares das persoas neles inhumadas ou aqueles que demostren un interés lexítimo podan facerse cargo dos mesmos personándose no expediente no prazo de QUINCE DÍAS, contados a partires do seguinte ao de publicación deste anuncio. Transcorrido o prazo indicado anteriormente procederase ao translado dos restos á foxa común do dito Cemiterio, repercutíndose os gastos que se deriven do traslado nos titulares do aluguer. Santiago de Compostela, 14 de xuño de 2017. O ALCALDE Asdo.: Martiño Noriega Sánchez
23/06/2017 | Administración LocalMunicipal
Ferrol
Intervención
Aprobación inicial do expediente de modificación de crédito nº 18/2017, subexpediente 9/2017, de transferencia de crédito

O Pleno do Concello de Ferrol, en sesión do día 16 de xuño de 2017 aprobou inicialmente os expediente de modificación de crédito nº 18/2017 subexpediente 9/2017 de transferencia de crédito Este acordo será obxecto de exposición pública no taboleiro de anuncios do Concello de Ferrol durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas, de conformidade co establecido no artigo 169.1 do texto refundido aprobado por RDL 2/2004 de 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do RDL 2/2004. No caso de presentarse reclamacións, o Pleno disporá do prazo de un mes para resolvelas Ferol, 20 de xuño de 2017 O Alcalde Asdo. Jorge Juan Suárez Fernández
23/06/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 19 de xuño de 2017, da Xefatura Territorial da Coruña, que sinala data para o pagamento do prezo xusto por expropiación, no concello de Laxe (expediente IN407A 2014/49-1)

De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta xefatura territorial acorda sinalar o día 28 de xullo de 2017, a partir das 12:00 horas, para que o pagador da entidade beneficiaria “ELECTRA DEL FOXO, S. L.”, proceda nas oficinas da casa consistorial do concello de Laxe, ao pagamento do prezo xusto e xuros, por expropiación e imposición de servidumes de paso da instalación eléctrica denominada Centro de distribución Castrelo, no concello de Laxe, (expediente IN407A 2014/49-1), ás persoas propostas como propietarias ou titulares dereitos de dereitos sobre a finca afectada, ás que se lles dirixirá notificación individual ao efecto. Estas persoas deberán presentarse, na data e hora sinaladas, no concello no que se atope situada a finca ou fincas afectadas. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 19 de xuño de 2017 Isidoro Martínez Arca Xefe Territorial da Coruña
23/06/2017 | Administración LocalMunicipal
Curtis
Anuncio de exposición pública de aprobación da nova Ordenanza fiscal reguladora do ICIO

O Concello de Curtis, en sesión plenaria extraordinaria celebrada o día 20 de xuño de 2017, acordou a aprobación inicial dunha nova Ordenanza fiscal reguladora do imposto sobre construcións, instalacións e obras, quedando derrogada a anterior. Isto faise público durante o prazo de trinta días, contados desde o seguinte ó da publicación do presente anuncio no Boletín Oficial da Provincia, co fin de que os interesados poidan examina-lo expediente e presenta-las reclamacións que estimen oportunas, de conformidade co disposto no art.17.1 do Texto refundido da Lei reguladora das facendas locais, aprobado por Real decreto 2/2004, e co art.49 b) da Lei 7/1985, do 2 de abril, reguladora das bases do réxime local. De non presentarse reclamacións, entenderase elevado a definitivo o acordo de aprobación inicial. Curtis, 20 de xuño de 2017. O alcalde Asdo.: Javier Fco. Caínzos Vázquez
23/06/2017 | Administración LocalMunicipal
Ordes
Elevación a definitivo acordo de modificación do Regulamento do Consello Escolar Municipal

Elevado a definitivo, por non terse presentado reclamacións durante o prazo de exposición ao público, o acordo do Concello Pleno de aprobación da modificación do Regulamento do Consello Escolar Municipal (art.6.1. b).3). De conformidade co disposto no art.70.2 da Lei 7/1985, de 2 de abril, faise público o texto integro da modificación regulamento, sen que este entre en vigor ata que se leve a cabo a devandita publicación e teña transcorrido o prazo previsto no art.65.2 do devandito texto legal. Contra esta modificación, unha vez publicada no Boletín Oficial da Provincia, poderá interporse recurso contencioso administrativo nos termos establecidos na Lei reguladora da Xurisdición contencioso-administrativa Ordes, 18 de maio de 2017 O Alcalde-Presidente José Luis Martínez Sanjurjo REGULAMENTO DO CONSELLO ESCOLAR MUNICIPAL ARTIGO 6. COMPOSICIÓN Son conselleiros/as do CEM: b) Vogais, que se agrupan nos seguintes sectores: “3. Os cinco directores dos centros educativos deste municipio (IES nº 1, IES Maruxa Mallo, CEIP Castelao, CEIP Campomaior, CEIP Mesón do Vento), un profesor da Escola Municipal de Música, un pai de alumno proposto polo centro educativo IES nº 1”.
23/06/2017 | Administración LocalMunicipal
Touro
Anuncio de corrección de erros de poxa de vehículos

ANUNCIO DE CORRECCIÓN DE ERROS No Boletín Oficial da Provincia número 112, de data 15/06/2017, publicouse por parte do Concello de Touro un anuncio correspondente á poxa de vehículos. Detectado erro no anuncio indicado, procédese a publicación íntegra do mesmo unha vez corrixido. “Poxa de vehículos Polo Concello de Touro (A Coruña) preténdese proceder á poxa dos seguintes vehículos: – NISSAN PATROL LARGO 2800 Matrícula: C-4161-AW N.º bastidor: VSKAPG260U0534938. Prezo mínimo da poxa: 1.000 €. CAMIÓN RECOLECTOR DE BASURA RENAULT Matrícula: C-2963-CG Modelo: M 21015C N.º bastidor: VF640ACH000002262 AÑO 2000. Caixa compactadora: SITA PLUS 12H/119BB N.º fabricación: 7106/1815. Prezo mínimo da poxa: 4.000 €. As persoas físicas ou xurídicas que teñan interese en participar na poxa, deberán presentar as súas ofertas en sobre cerrado, no que se incluirá a seguinte documentación: – Oferta económica polos vehículos que se poxan. – Fotocopia do D. N. I ou C. I. F. correspondente. – Declaración responsable nos seguintes termos: “D. _______________, con residencia en _______, provincia ____, rúa __________, n.º __, con NIF ______, en nome propio ou en representación da empresa, con C. I. F. _______ e domicilio en ____, provincia _____, de ___, rúa _____ n.º teléfono, _______ á que represento. DECLARA BAIXO A SÚA RESPONSABILIDADE que nin el nin a empresa que representa ou os órganos de dirección da mesma están incursos nas prohibicións de contratar coa administración establecidos nos artigos 60 e 146. e) do TRLCSP. Ase mesmo declara que está ao corrente do cumprimento dos deberes tributarios e coa seguridade social.” As propostas poderán presentarse no rexistro do Concello no prazo de 20 días hábiles contados dende a publicación do presente anuncio. Touro, 15 de xuño de 2017. O alcalde Asdo.: Ignacio Codesido Barreiro
23/06/2017 | Administración LocalMunicipal
Ordes
Publicidade delegación especial de competencia para a celebración de matrimonio civil

Por resolución ditada con data 13 de xuño de 2017, o Sr. Alcalde de conformidade co establecido no art.23.4 da Lei 7/1985, de 2 de abril, art.61.3 da Lei 5/1997, de 22 de xullo e art.43.5. a do R. D. 2568/1986, de 28 de novembro, efectuou unha delegación especial, na concelleira desta Corporación DªAngie Camila Raurich Andresen, da competencia atribuída polo art.51.1º do Código Civil, para a celebración dun matrimonio civil entre D. ALVARO GABRIEL MOUKHLIS REEVES. e DªSINDY VALES CANDIA., o vindeiro día 29 de xullo de 2017, ás 13:00 horas. O que se publica en cumprimento do disposto no art.44.2 do Real Decreto 2568/1986, de 28 de novembro. Ordes, 16 de xuño de 2017 O Alcalde-Presidente José Luis Martínez Sanjurjo
23/06/2017 | Administración LocalMunicipal
Arzúa
Anuncio de procedemento aberto para a contratación do servizo de conservación, reparación e mantemento do alumeado público do concello de Arzúa

1. Entidade adxudicadora: Concello de Arzúa. a) Descrición do obxecto: “Prestación servizo de conservación, reparación e mantemento do alumeado público do Concello de Arzúa”. b) Nomenclatura: CPV-2008:50232100-1 c) Lugar de execución: Arzúa. d) Prazo de execución: 2 anos, prorrogable ata un máximo doutros 2 anos. a) Tramitación: Ordinaria b) Procedemento: Aberto. c) Forma: Con multiplicidade de criterios de valoración. a) Orzamento de licitación: 80.991,74 € + 17.008,26 € (21% de IVE)=98.000 €, coa distribución de anualidades establecida no prego de cláusulas administrativas particulares (cláusula 4.) b) Revisión de prezos: Non procede a) Provisional: Non se esixe. b) Definitiva: 5% do importe de adxudicación, excluído o IVE. a) Entidade: Departamento de Secretaría do Concello e no perfil do contratante www.concellodearzua.org b) Domicilio: rúa Santiago, nº 2. c) Localidade e código postal: Arzúa -15810. d) Teléfono: 981 500 000 – 981 815 001. e) Telefax: 981 500 914. f) Data límite de obtención de documentos e información: Ata as 14:00 horas do día en que remate o prazo de presentación de ofertas. a) Clasificación: Non se esixe 1. Avaliables mediante xuízos de valor: a) Medios técnicos adscritos á realización dos traballos. ata 20 puntos. b) Plan de traballo e protección medioambiental. ata 20 puntos.2. Avaliables de forma automática mediante aplicación de fórmulas: c) Oferta económica. ata 25 puntos. d) Melloras. ata 25 puntos. e) Dispoñible nos casos de emerxencia. ata 10 puntos a) Data límite de presentación: 15 días, a contar dende o día seguinte ao de publicación do anuncio no último dos boletíns en que apareza (DOGA ou BOP). b) Documentación a presentar: A especificada na cláusula 11.3 do Prego de Cláusulas Administrativas Particulares. c) Lugar de presentación: Rexistro Xeral do Concello, en horario comprendido entre as 9.00 e as 14.00 horas; podendo realizarse tamén na forma indicada no parágrafo 2º da cláusula 11 nº 2 do prego de cláusulas administrativas particulares. A Mesa de Contratación, ás 10.00 horas do terceiro día hábil seguinte a aquel en que remate o prazo de presentación das proposicións, abrirá a documentación presentada nos “SOBRES A”. As datas de apertura dos sobres B e C (en acto público) anunciaranse previamente no taboleiro de anuncios do Concello e no perfil de contratante, nos termos sinalados no correspondente prego de cláusulas administrativas.11. Gastos de publicación dos anuncios de licitación: Serán por conta do adxudicatario, ata un importe máximo de 1.500 euros. Arzúa, 19 de xuño de 2017. O alcalde Asdo.: José Luis García López
23/06/2017 | Administración LocalMunicipal
Valdoviño
Exposición pública do padrón do lixo 2017

Aprobación inicial padrón lixo ano 2017 ANUNCIO Aprobación provisional do padrón municipal de recollida domiciliaria de lixo, anualidade 2017 ANUNCIO DE INFORMACIÓN PÚBLICA EXPOSICIÓN PÚBLICA DO PADRÓN DO LIXO, ANUALIDADE 2017 Por Resolución de Alcaldía n.º 218/2017, de data 15/06/2017, aprobouse provisionalmente o padrón municipal de recollida domiciliara de lixo correspondente ao exercicio 2017, que consta de 4182 contribuíntes e ascende á cantidade de 353.225,09 euros. O que se fai público para que no prazo dun mes, contado a partir do día seguinte ao da publicación deste anuncio no BOP, os interesados poidan presentar as reclamacións que consideren oportunas; servindo esta exposició de notificación colectiva a todos os contribuíntes nos termos establecidos no artigo 102.3 da Lei 58/2003, do 17 de decembro, Lei xeral tributaria. Transcorrido dito prazo e unha vez resoltas as reclamacións presentadas, se as houbera, procederase á aprobación definitiva e publicación e abrirase o período de cobranza correspondente de conformidade co Real Decreto 939/2005, regulamento xeral de recadación. Valdoviño, 15 de xuño de 2017. O alcalde Asdo.: D. Alberto González Fernández
23/06/2017 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Resolución da relación definitiva de admitidos e excluídos do proceso selectivo téc. sup. informática A1 (AE)

ANUNCIO Resolución 19837/2017 do 21.06.2017 pola que aproba a relación definitiva de admitidos e excluídos ao proceso selectivo para elaborar unha lista de aspirantes a nomeamentos de persoal interino e/ou persoal laboral temporal. Posto de Técnico Superior en Informática (Subgrupo A1). D. Valentín González Formoso, Presidente da Deputación Provincial da Coruña, Logo de ver as solicitudes presentadas para tomar parte nas probas selectivas convocadas no BOP n.º 42, do 02/03/2017, para a elaboración de listas de aspirantes para o posible nomeamento como persoal funcionario interino e/ou laboral temporal para postos de Técnico Superior de Informática (A1), e tendo en conta as bases da convocatoria: RESOLVO: Elevar a definitiva os listaxes de admitidos/as e excluídos/as que de seguido se relaciona para tomar parte nas ditas probas selectivas e designar aos membros do Tribunal e o lugar e a data da primeira proba. Listaxe de admitidos: Listaxe de excluídos: Tribunal cualificador: A data, hora e lugar de realización do primeiro exercicio son os que se indican de seguido: o día 6 de xullo de 2017, ás 12.00 horas, na Sala Juanjo Gallo (6.ª andar Palacio Provincial, Avda. Porto da Coruna, n.º 2, 15003). A presente resolución, que pon fin á vía administrativa, é susceptible de interposición de recurso potestativo de reposición ante o Presidente, nos termos e plazos sinalados na lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo nos termos e prazos sinalados na Lei 29/1998, reguladora da Xurisdicción Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente. A Coruña, 21 de xuño de 2017. O Presidente O Secretario, PDFR 21179/2015 do 01/10/2015 O Deputado Antonio Leira Piñeiro José Luis Almau Supervía
21/06/2017 | Administración LocalMunicipal
Negreira
Información ao público da iniciación de expediente de investigación dun ben

Con data de 30 de maio de 2017 ditouse Decreto de Alcaldía nº 101/2017, de incoación de expediente de investigación sobre un ben coa referencia catastratal 000104900NH15C0001JE que se corresponden co ben 1INM05600033 do Inventario Municipal, cinguido á edificación que se describe a continuación. “Edificación de dos alturas de planta rectangular, destinada anteriormente a escuela y actualmente a locales sociales. Compuesta por planta baja de 109 m2 construidos destinada a local social para vecinos y planta primera de 115m2 construidos destinada anteriormente a escuela y sin uso específico actualmente” O que se fai público ós efectos do disposto polo artigo 49 do RD 1372/1986, de 13 de xuño polo que se aproba o Regulamento de bens das entidades locais. Negreira, 9 de xuño de 2017. Alcalde-Presidente Manuel Angel Leis Míguez
21/06/2017 | Administración LocalMunicipal
Negreira
Provisión en propiedade, por promoción interna vertical, da praza de funcionario de carreira de administrativo, vacante no Concello de Negreira incluida na Oferta de Emprego Público 2016.- Nomeamento de funcionario de carreira

En cumprimento do disposto pola Base Oitava. Relación de Aprobados, Presentación de Documentos e Nomeamento, das que rexen a convocatoria para a Provisión en propiedade, por promoción interna vertical, de unha praza de funcionario de carreira de Administrativo, vacante no Concello de Negreira incluida na Oferta de Emprego Público 2016, faixe público o Decreto de Alcaldía nº 110/2017, de data 7 de xuño de 2017, cuxo contido é o seguinte: Don Manuel Angel Leis Mïguez, Alcalde-Presidente do Concello de Negreira, na provincia de A Coruña. No marco do proceso selectivo para a provisión en propiedade, por promoción interna vertical, de unha praza de funcionario de carreira vacante no Concello de Negreira incluída na Oferta de Emprego Público 2016, por parte do único solicitante e aprobado presentouse a documentación esixida pola Base Oitava. Relación de Aprobados, Presentación de Documentos e Nomeamento, das que rexen a convocatoria que foron obxecto de publicación no Boletín Oficial da Provincia da Coruña nº6, de 10 de xaneiro de 2017 e no Diario Oficial de Galicia número 24, de 3 de febrero de 2017, publicouse un extracto das referidas bases e referencia ao Boletín Oficial da Provincia na que aparecen na súa integridade. Visto o anterior e en cumprimento da precitada Base Oitava, así como en exercicio das facultades que me outorga o artigo 21.1 h) da Lei 7/1985, de 2 de abril, Reguladora das Bases do Réxime Local, e demais disposicións concordantes e de aplicación, Primeiro.- Nomear funcionario de carreira, Administrativo da Escala de Administración Xeral, Grupo de Clasificación C e Subgrupo C1, a don José Fernández Ponte co N. I. F: XXXXXXXXX. A praza descrita anteriormente figura co nº 6 no Anexo III de Persoal Funcionario da Relación de Postos de Traballo vixente neste Concello. Segundo.- O funcionario nomeado deberá tomar posesión da praza dentro do mes seguinte ó da publicación deste nomeamento no BOP da Coruña. A partir da data da toma de posesión producirase para o interesado a adquisición dos dereitos e deberes inherentes ó posto de traballo (art.62 do RDL 5/2015, de 30 de outubro, polo que se aproba o texto refundido da Lei do Estatuto Básico do Empregado Público). Terceiro.- Publicar este Decreto no Boletín Oficial da Provincia da Coruña de acordo co establecido na Base Oitava das que rexen a convocatoria de referencia. Cuarto.- Notificar este Decreto ó interesado e dar conta do mesmo ó Pleno da Corporación na próxima sesión ordinaria que celebre. Negreira, 7 de xuño de 2017. Alcalde-Presidente Manuel Angel Leis Míguez” Negreira, 9 de xuño de 2017. Alcalde-Presidente Manuel Angel Leis Míguez
21/06/2017 | Administración LocalMunicipal
A Laracha
Aprobación inicial de modificación de crédito 1/2017

ANUNCIO DE APROBACIÓN INICIAL O Pleno do Concello de A Laracha, en sesión extraordinaria celebrada o día 15.06.2017, acordou a aprobación inicial do expediente de modificación de créditos núm.1/2017 para o financiamento de gastos de investimento, na modalidade de suplemento de crédito, co seguinte detalle: As aplicacións que deben crearse no orzamento municipal para facer fronte aos referidos gastos son as seguintes: Altas en aplicacións de gastos 2.º. FINANCIACIÓN. Esta modificación financiase cas baixas dos créditos nas aplicacións orzamentarias nos que estaban consignados os Proxectos anteriores, nos seguintes termos: Baixas en aplicacións de gastos E en cumprimento do disposto no artigo 169.1 por remisión do 177.2 do Texto refundido da Lei reguladora das facendas locais, aprobado polo Real decreto 2/2004, de 5 de marzo, sométese o expediente a exposición pública polo prazo de quince días, a contar desde o día seguinte da inserción deste anuncio no Boletín Oficial da Provincia da Coruña, para que os interesados poidan examinar o expediente e presentar as reclamacións que estimen oportunas. Se transcorrido devandito prazo non se presentasen alegacións, considerarase aprobado definitivamente devandito acordo. Na Laracha, a 15.06.2017. O alcalde Asdo.: José Manuel López Varela